Ingkang badhe nyithak lênggah ing dhingklik plêk, cithakanipun katumpangakên ing ganjêl: plêk, nyêpêng dhendengan kasèlèhakên ing pasir: lèh, ingangkat malih katumpangakên ing cithakan plêk, katata sapêrlunipun mênawi sampun gênah: lajêng ingêlus kalihan toya mawi kakosoki cucal alit wau punika, mênawi sampun alus, langkunganipun urut pinggir lajêng kairis mawi ladingan kajêng, lajêng katumpangan wilah ing kiwa têngên sarta lajêng kasèndhèkakên ing gantari ingkang sampun katata ngajêng punika wau, cithakan kadudut kangge nyithak malih ngantos satêlasipun lêmpiran.